《送丁道士归南中》
五代·谭用之

孤云无定鹤辞巢，自负焦桐不说劳。
服药几年期碧落，验符何处咒丹毫。
子陵山晓红云密，青草湖平雪浪高。
从此人稀见踪迹，还应选地种仙桃。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。